2001/158/EY: Komission päätös, tehty 12 päivänä helmikuuta 2001, luettelosta kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta hunajan osalta (ETA:n kannalta merkityksellinen teksti) (tiedoksiannettu numerolla K(2001) 348)



Virallinen lehti nro L 057 , 27/02/2001 s. 0052 - 0053



Komission päätös, tehty 12 päivänä helmikuuta 2001, luettelosta kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta hunajan osalta (tiedoksiannettu numerolla K(2001) 348) (ETA:n kannalta merkityksellinen teksti) (2001/158/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY(1), sellaisena kuin se on viimeksi muutettuna päätöksellä 1999/724/EY(2), ja erityisesti sen 10 artiklan 2 kohdan a alakohdan, sekä katsoo seuraavaa: (1) Luettelosta kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, 18 päivänä maaliskuuta 1994 tehdyn komission päätöksen 94/278/EY(3), sellaisena kuin se on viimeksi muutettuna päätöksellä 98/597/EY(4), 1 artiklassa säädetään, että jäsenvaltioiden on sallittava hunajaa tuonti kaikista kolmansista maista. Kolmansien maiden jäämiä koskevien suunnitelmien väliaikaisesta hyväksymisestä neuvoston direktiivin 96/23/EY mukaisesti tehdyn komission päätöksen 2000/159/EY(5), sellaisena kuin se on viimeksi muutettuna päätöksellä 2001/31/EY(6), liitteessä ilmoitetaan ne kolmannet maat, jotka ovat toimittaneet suunnitelman, josta käy ilmi kyseisen maan tarjoamat takeet direktiivin 96/23/EY(7) liitteessä I tarkoitettujen jäämäryhmien ja aineiden valvonnasta. Tämän vuoksi on aiheellista sallia hunajan tuonti vain niistä kolmansista maista, jotka täyttävät jäämiä koskevien suunnitelmien hyväksymistä käsittelevän direktiivin 96/23/EY edellytykset. Päätöstä 94/278/EY on muutettava vastaavasti. (2) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 94/278/EY seuraavasti: - Poistetaan 1 artiklan kolmannesta luetelmakohdasta sana "hunaja". - Lisätään liitteeseen seuraava: "XIV osa Luettelo kolmansista maista, joista jäsenvaltioiden on sallittava hunajan tuonti (AR) Argentiina (AU) Australia (BR) Brasilia (BG) Bulgaria (CL) Chile (SV) El Salvador (GT) Guatemala (IN) Intia (IL) Israel (CA) Kanada (CN) Kiina (HR) Kroatia (CU) Kuuba (CY) Kypros (LT) Liettua (MT) Malta (MX) Meksiko (NI) Nicaragua (RO) Romania (SK) Slovakia (SI) Slovenia (CZ) Tsekki (TR) Turkki (HU) Unkari (UY) Uruguay (NZ) Uusi-Seelanti (VN) Vietnam (EE) Viro (US) Yhdysvallat". 2 artikla Tätä päätöstä sovelletaan 1 päivästä maaliskuuta 2001. 3 artikla Tämä päätös on osoitettu kaikille jäsenvaltioille. Tehty Brysselissä 12 päivänä helmikuuta 2001. Komission puolesta David Byrne Komission jäsen (1) EYVL L 62, 15.3.1993, s. 49. (2) EYVL L 290, 12.11.1999, s. 32. (3) EYVL L 120, 11.5.1994, s. 44. (4) EYVL L 286, 23.10.1998, s. 59. (5) EYVL L 51, 24.2.2000, s. 30. (6) EYVL L 8, 12.1.2001, s. 40. (7) EYVL L 125, 25.5.1996, s. 10.